Annelyl olid armastavad vanemad - Emily ja Matt Madison - ja imetore vend Brad, kes küll oli suurema aja kodust eemal, aga kodus oli ta alati oodatud. Annely oli oma 18-aastase venna üle väga uhke. Iga kord kui poiss koju tuli oli    tal Annelyle õpetada mingi uus mäng või rääkida õele põnevaid lugusid ja lõbusaid anekdoote, nii et lapsel ei olnud mitte kunagi koos vennaga igav. Üldse hoolitsesid kõik selle eest, et tüdrukul oleks kõik olemas ja alati tegevust. Isegi koolis sai temast õpetajate suur lemmik ja sai ainult kõige paremaid hindeid. Lisaks oli ta väga aktiivne huvitegevustes käies mitmetes ringides ja trennides, näiteks kokandus, näitering, tantsimine, võrkpall ja muusikakool. Sellise aktiivsuse üle imestasid kõik,  sest tüdruk ei puudunud oma huviringidest peaaegu mitte kunagi.